CELEX: 62008TN0049
Language: hu
Date: 2008-01-18 00:00:00
Title: T-49/08. P. sz. ügy: A Közszolgálati Törvényszék F-67/05 sz., Michaïl kontra Bizottság ügyben 2007. november 22-én hozott ítélete ellen Christos Michaïl által 2008. január 18-án benyújtott fellebbezés

26.4.2008   
            
            
               HU
            
            
               Az Európai Unió Hivatalos Lapja
            
            
               C 107/28
            
         A Közszolgálati Törvényszék F-67/05 sz., Michaïl kontra Bizottság ügyben 2007. november 22-én hozott ítélete ellen Christos Michaïl által 2008. január 18-án benyújtott fellebbezés
   (T-49/08. P. sz. ügy)
   (2008/C 107/47)
   Az eljárás nyelve: görög
   Felek
   
      Fellebbező: Christos Michaïl (képviselő: C. Meïdanis ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság helyezze hatályon kívül a Közszolgálati Törvényszék F-67/05. sz. ügyben hozott ítéletét annyiban, amennyiben az elutasítja az adminisztráció tevékenységei és mulasztásai folytán a felperes által elszenvedett nem vagyoni kár vonatkozásában a felperes részére pénzbeli kártérítés megítélését;
            
         
               —
            
            
               az Elsőfokú Bíróság rendelkezzék a felperest ért százhúszezer euró összegű nem vagyoni kár pénzbeli megtérítéséről;
            
         
               —
            
            
               az Elsőfokú Bíróság a jogszabályoknak megfelelően rendelkezzék a költségek viseléséről.
            
         Jogalapok és fontosabb érvek
   A felperes arra hivatkozik, hogy a Közszolgálati Törvényszék a megtámadott ítéletben tévesen bírálta el a keresetét, amelyben a 2003. évi szakmai előmeneteli jelentése, valamint a kinevezésre jogosult hatóságnak a felperes által a személyzeti szabályzat 90. cikkének (2) bekezdése alapján benyújtott panaszokat elutasító határozata megsemmisítését kérte.
   A felperes pontosabban arra a tényre hivatkozik, hogy a Közszolgálati Törvényszék tévedett, amikor nem ítélt meg részére pénzbeli kártérítést azon nem vagyoni kár vonatkozásában, amelyet azon tény folytán szenvedett el, hogy a Pénzügyi Ellenőrzési Főigazgatóság – amelyen alkalmazásban állt – megszüntetését követően a Mezőgazdasági Főigazgatóságra (DG AGRI) osztották be. A felperes szerint a Közszolgálati Törvényszék az egymásnak ellentmondó bizonyítékok és indokolások rossz mérlegelése miatt tévesen alkalmazta a közösségi jogot.
   A felperes arra hivatkozik, hogy a Közszolgálati Törvényszék tévedett, amennyiben a szóban forgó kérelemről nem határozott, ezáltal az ítéletének indokolása nem kielégítő, következésképpen pedig sérti a felperes alapvető eljárási jogait, valamint a közösségi jog megsértését képezi.